তামিলনাডুৰ উচ্চ শিক্ষা বিভাগৰ মন্ত্ৰী কে পোনমুদীয়ে উত্তৰ ভাৰতীয়সকলক "পানী পুৰী (ফুচকা) বিক্ৰেতা" বুলি অভিহিত কৰি পুনৰ এক বিতৰ্কৰ সৃষ্টি কৰিছে। শুকুৰবাৰে তেওঁ কৈছিল যে যিসকলে 'পানীপুৰী বিক্ৰী কৰি আছে' তেওঁলোক হিন্দী ভাষী লোক।
কোইম্বাটুৰৰ ৰাজ্যিক ভাৰ্টিয়াৰ বিশ্ববিদ্যালয়ৰ ৩৭ সংখ্যক সমাৱৰ্তন অনুষ্ঠানত ভাষণ দি দ্ৰাবিড় মুন্নেত্ৰা কাঝাগম (ডিএমকে)ৰ মন্ত্ৰীগৰাকীয়ে কয় যে ৰাজ্য চৰকাৰে ৰাজ্যখনত ইংৰাজী আৰু তামিলৰ ওপৰত গুৰুত্ব দি নিৰ্দিষ্ট ভাষা নীতি অনুসৰণ কৰিবলৈ সংকল্পবদ্ধ।
তামিলনাডুৰ উচ্চ শিক্ষা মন্ত্ৰী কে পোনমুদীয়ে কয়, "যদিও ইংৰাজী এক আন্তৰ্জাতিক ভাষা, তামিল হৈছে এক স্থানীয় আঞ্চলিক ভাষা।
ইপিনে, পোনমুদীৰ মন্তব্যকলৈ বিতৰ্কৰ জোৱাৰ উঠিছে। বহুতেই তেওঁৰ এই মন্তব্যই হিন্দীভাষীসকলক অপমান কৰাৰ বুলি অভিযোগ আনিছে।
ভাৰতীয় জনতা পাৰ্টিৰ ৰাষ্ট্ৰীয় মুখপাত্ৰ শ্বেহজাদ পুনাৱালাই প্ৰতিক্ৰিয়া ব্যক্ত কৰি টুইটাৰত লিখিছে যে তামিল মন্ত্ৰীগৰাকীয়ে হিন্দী ভাষীসকলক অপমান কৰিছে।
উল্লেখ্য যে কেন্দ্ৰীয় গৃহমন্ত্ৰী অমিত শ্বাহে শেহতীয়াকৈ ৰাষ্ট্ৰভাষা হিচাপে সমগ্ৰ দেশতে এক হিন্দী ভাষা প্ৰৱৰ্তনৰ কথা উল্লেখ কৰাৰ পিছতেই দেশৰ বিভিন্ন প্ৰান্তত বিতৰ্কৰ সৃষ্টি হয়।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
